Nog ‘n townshipstorie. – Perdebytjie se nes
Posted on Junie 30, 2016 Junie 30, 2016 deur perdebytjie
Nog ‘n townshipstorie.
Gogo is besig om wasgoed op te hang.Skielik hoor sy ‘n gerammel in die grondpad langs haar tuinmuur.Nuuskierig loer sy oor en sien ‘n man,redelik onvas op sy voete,die straat afkom met ‘n trollie-asblik op sleeptou.
Sal die ou nie wraggies tot by haar muur kom en die asblik begin uitgooi,net daar op haar sypaadjie nie!Sy protesteer heftig,maar hy skel haar en gaan ewe vermakerig voort om hope en hope aartappelskille,plastiek en ander gemors uit die drom se stink maag te tiep.Hy slinger weg en kom ‘n ruk later met ‘n kleiner asblik terug en begin smalend dit ook uit te gooi.Teen hierdie tyd kook Gogo se bloed,maar die ou dreig haar dat sy suster wat ‘n Nyanga(toordokter)is,haar sal toor,dat sy binne in haar huis doodgaan!Gogo sê vir hom dat sy nie aan toordokters glo nie en dat dit pure bogtery is.
Voor die ongeskikte morsjors verder kan praat,stap twee gemeenskapsleiers op hom af.Hulle het gesien wat hy doen en beveel hom om dadelik alles op te tel.Daar is ‘n duidelike bordjie waarop ‘n boete van duisend rand aangedui is,maar almal weet dat niemand in ‘n township dit sal betaal nie,want as jy sê jy het nie sulke geld nie,wat kan dan gebeur?Die tronke is te vol en die polisie te besig met erger dinge as morsjorse wat sommer onder die kennisgewingbordjie tip en vir ‘n encore die bordjie ook uittrek en as ‘n stutpaal vir ‘n sinkmakoekoe,saamvat!
Die ou protesteer heftig,maar een van die manne pluk ‘n lat van die naaste boom af en begin dit betekenisvol rondswiep.Hulle stap saam met hom na die huis waar hy die trollieblik gebêre het en forseer hom om dit weer na die plek van bemorsing,te stoot.Intussen het die skare aangegroei en almal loop en koggel en skel agter die oortreder aan.’n Uur later is alles opgetel en skoon en ons morsjors is nou sommer nugter gesweet!Natuurlik kan hy nie nalaat om vir Gogo die skuld te gee vir sy eie vieslikheid nie..tsk,tsk!!
27 Replies to “Nog ‘n townshipstorie.”
Junie 30, 2016 om 2:49 nm
Vreemd hoe sommige mensen thuis erg schoon en opgeruimd zijn.
Jammer dat iets verderop hun rommel en rotzooi tot ergernis van een ander zorgt.
Junie 30, 2016 om 2:54 nm
Hier het ons ‘n reuse stryd teen rommelstrooiers,Rob.Niemand word vasgevat nie en as dit nie is vir enkele mense wat soms ‘n dag reël om vuilgoed op te tel nie,is die meeste mense se houding maar stink,hoor!Rommelvrye groete vir jou.
Junie 30, 2016 om 3:37 nm
Respect is ver te zoeken over de hele wereld..erg toch.Ik heb erg met die vrouw te doen.
Junie 30, 2016 om 3:44 nm
Ja,jy slaan die spyker op sy kop…gebrek aan respek vir die aarde,natuur en ander mense!
Junie 30, 2016 om 5:14 nm
Ai dis regtig ‘n groot probleem !
Julie 1, 2016 om 6:28 nm
Ja Tina…ek het nou die dag agter ‘n motor gery,wat skielik heeltemal oor die pad na die regterkant gery het en al sy gemors net daar by die venster uit op die sypaadjie gegooi het.Ek was so verstom!
Julie 2, 2016 om 6:08 nm
Hulle draai net die venster oop en smyt uit… ek wip my in ‘n ander bloedgroep in!
Junie 30, 2016 om 5:41 nm
Mooi so! Ek is bly iemand het vir Gogo opgestaan! Kan die morsjorse nie hanteer nie. Hy sal nie verdra as iemand hul gemors in sy erf kom uitgooi nie!
Julie 1, 2016 om 6:26 nm
Dit was nie eers sy vuilgoed nie.Iemand het hom betaal om dit weg te gooi en toe drink hy die geld uit nog voor hy die goed weggegooi het!Ek geniet altyd Gogo se stories.Omdat ek soms by haar huis kom,weet ek hoe dit lyk en kan ek my inleef in haar wel en wee.Dankie vir inloer,Sophia.
Julie 4, 2016 om 8:12 vm
Ja, hulle vertel altyd sulke lekker stories en jy vertel dit so mooi. Dankie en jy is welkom. 😀 ♥
Junie 30, 2016 om 6:04 nm
moeten ze maar eens de vuilnis bij hem gaan uitgieten, je zal wat beleven. Onbeschoft gewoon.
Julie 1, 2016 om 4:53 vm
En de politie heeft waarschijnlijk iets anders te doen dan daartegen optreden?
Julie 1, 2016 om 5:26 vm
Dis hoe dinge hier werk.Misdaad is so hoog,dat hierdie “kleinighede”nie aangespreek word nie.
Julie 2, 2016 om 6:07 vm
So goed geskryf! Jammer dis realiteit en nie net ‘n storie nie 😦
Julie 2, 2016 om 6:33 vm
Ja en almal hier is skuldig…op die hoek skaars ‘n kilometer van ons af,is die oop stuk veld al ‘n meter diep onder bourommel…as mens daar verby ry,voel dit of jy deur ‘n tonnel ry,so hoog is die vuilgoed weerskante opgestapel.Ons sukkel al twee jaar met die eienaar en die munisipaliteit,maar daar gebeur net mooi niks!Tans bly daar mense in ‘n ou krot en niemand kry hulle daar uit nie…suggg.
Julie 2, 2016 om 9:39 vm
o genugtig 😦 totaal wetteloos. dis soms net soveel moeite om nie jou eie standaarde te verlaag as dinge so verval rondom mens nie. sterkte!
Julie 3, 2016 om 2:40 vm
Sjoe, dit moes aaklig gewees het vir haar. Ek is bly om te hoor die morsjors is darem op sy plek gesit.
Julie 3, 2016 om 4:59 vm
Dis moeilik om in so ‘n ongedissiplineerde samelewing te leef!
Julie 3, 2016 om 5:10 nm
Arme Gogo almal hey maar hul uitdagings.
Julie 8, 2016 om 2:26 vm
Ek dink my nek is seer van die heen-en-weer kopskud!
Julie 8, 2016 om 8:34 vm
Julie 10, 2016 om 6:08 nm
Ai die arrogante vent! Sulke mense gee my ‘ kramp in my tabernakel….
Julie 11, 2016 om 5:55 vm
Veral as die drank ook nog praat!
Julie 11, 2016 om 6:46 vm
ja… ai jai jai… sekere mense moet net geban word van drank af.
Julie 14, 2016 om 7:26 nm
Jou township stories gee ‘n kykie op die onbekende, baie dankie 🙈🙉🙊mens is tog so geneig om die onaangename te ignoreer
Julie 14, 2016 om 8:22 nm
Ek en my huishulp gesels baie en dis haar stories wat ek hier vertel.Ek geniet dit baie,want dis ‘n ander wêreld.
Vorige bydraeVorige Stof…
Volgende bydraeVolgende Mooiste katte!